Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1447

b) a 2.13.24, 2.13.25.b), 2.13.26 és 2.13.27 pontban előírt vizsgálatok során és – olyan küldeménydarabokkal végzett, a 2.13.25.c) pontban előírt vizsgálat során, amely küldeménydarabok tömege legfeljebb 50 kg és sűrűsége a külső méretek alapján meghatározva legfeljebb 1000 kg/m3, és radioaktív-tartalmuk aktivitása meghaladja az 1000 A2 értéket, és nem tekinthetők különleges formájú radioaktív anyagnak, vagy – valamennyi más küldeménydarabbal végzett, a 2.13.25.a) pontban előírt vizsgálat során a radioaktív-tartalom összes szivárgása egyhetes időtartam alatt nem lépheti túl a 10 A2 értéket kripton-85 és az A2 értéket valamennyi más radionuklid esetén. Különféle radionuklidok keveréke esetén az 1.4 pont előírásait kell alkalmazni, kivéve a kripton-85 radionuklidot, amelyhez az A2 effektív értékként ami 100 TBq (2000 Ci) vehető. Az előző a) pont szerinti esetben az értékeléshez a külső szennyeződésnek a 7.4.4 pontban megadott határértékeit kell figyelembe venni. 2.10 A B(U) típusú küldeménydarabokra vonatkozó követelmények 2.10.1 A B(U) típusú küldeménydaraboknak ki kell elégíteniük a B típusú küldeménydarabokkal szemben a 2.9.1—2.9.8 pontban támasztott követelményeket, továbbá a 2.10.2—2.10.8 pont követelményeit. 2.10.2 A 37 PBq (106 Ci) értéket meghaladó aktivitású besugárzott fűtőelemet tartalmazó küldeménydarabot úgy kell kialakítani, hogy a 2.13.30 pont szerinti vízbe süllyesztési vizsgálat során a hermetizáló rendszer ne sérülhessen meg. 2.10.3 Az aktivitás megengedett kilépési küszöbértékeinek betartása nem függ sem a szűrőktől, sem a mechanikus hűtési rendszertől. 2002/105/II. szám 2.10.4 A küldeménydarab nem látható el olyan nyomáskiegyenlítő rendszerrel, amely lehetővé teszi a hermetizáló rendszeren belülről a radioaktív anyag kijutását a környezetbe a 2.13.17—2.13.22 és a 2.13.24—2.13.27 pont szerint végzett vizsgálatok feltételei között. 2.10.5 A küldeménydarabot úgy kell kialakítani, hogy a 2.13.17—2.13.22 és a 2.13.24—2.13.27 pont szerint végzett vizsgálatok feltételei között, maximális normális üzemi nyomás esetén a hermetizáló rendszerben ne keletkezzenek olyan feszültségek, amelyeknek a küldeménydarabra gyakorolt káros hatása következtében az előírt követelmények kielégítése megszűnne. 2.10.6 A küldeménydarabon belül a maximális normális üzemi nyomás értéke nem haladhatja meg a 700 kPa (7 kg/cm2 ) túlnyomás értéket. 2.10.7 A küldeménydarab bármely könnyen hozzáférhető felületének maximális hőmérséklete a 2.9.5. pontban meghatározott környezeti feltételek mellett és napsugárzás hiányában nem lépheti túl a 85 °C értéket; amennyiben ez a maximális hőmérséklet az 50 °C értéket túllépi, a küldeménydarabot a 2.9.4. pont szerint kizárólagos használat feltételei mellett kell fuvarozni. A fuvarozó alkalmazottainak védelmére mellvéd vagy árnyékolóernyő alkalmazható; ezeket nem szükséges vizsgálatnak alávetni. 2.10.8 A küldeménydarabot —40 °C — +38 °C környezeti hőmérsékleti tartományra kell méretezni. 2.11 A B(M) típusú küldeménydarabokra vonatkozó követelmények 2.11.1 A B(M) típusú küldeménydaraboknak ki kell elégíteniük a B típusú küldeménydarabokkal szemben a 2.9.1—2.9.8 pont követelményeit, kivéve azt az esetet, amikor a kizárólag egy országon belül vagy meghatározott országok között fuvarozott küldeménydarabhoz a 2.9.5, 2.9.6 és 2.10.8 pont követelményei helyett az ezen országok illetékes hatóságai által megszabott más feltételek alkalmazhatók. A B(U) típusú küldeménydarabokkal szemben a 2.10.2—2.10.8 pont követelményeit a lehetőség határain belül kell kielégíteni. 2.11.2 A B(M) típusú küldeménydarabból a fuvarozás alatt időszakos túlnyomás-lefúvatás akkor megengedett, ha a szellőztetés üzemi ellenőrzését a vonatkozó illetékes hatóságok elfogadják. 2.12 A hasadóanyagot tartalmazó küldeménydarabokra vonatkozó követelmények 2.12.1 A 2.12.2. pont előírásai kivételével a hasadóanyagot tartalmazó küldeménydarabokat úgy kell kialakítani és felhasználni, hogy kielégüljenek a 2.12.3—2.12.10 pont, valamint alkalmazásuk mértékében a 2.4.1, 2.6.1, 2.8.1 vagy a 2.9.1 pont követelményei, tekintettel a radioaktív anyag tulajdonságaira, aktivitására és alakjára. 2.12.2 Azokra a küldeménydarabokra, amelyek a 2.12.2 a) — 2.12.2 f) pont követelményeinek valamelyikét kielégítik, nem vonatkoznak a 2.12.3—2.12.10 pont követelményei, továbbá e Szabályzat egyéb, külön a hasadóanyagokra alkalmazott követelményei; ezeket a küldeménydarabokat azonban nem hasadó radioaktív anyagot tartalmazó küldeménydarabként kell kezelni, s vonatkoznak rájuk jelen Szabályzatnak a radioaktív természetükkel és radioaktív tulajdonságaikkal összefüggő követelményei.

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes